Țara din Europa care are asfalt cu miros de flori. Pe cine ajută bitumul cu amestec de uleiuri esențiale.
O firmă poloneză de construcţii şi un rafinator au creat un asfalt cu parfum floral. În încercarea de a îmbunătăţi condiţiile de lucru pentru cei care asfaltează şi lucrează la drumuri şi poduri.
Chiar dacă vaporii emişi de asfaltul obişnuit nu sunt dăunători pentru oameni, noul material va oferi un mediu de lucru plăcut lucrătorilor din construcţii care asfaltează drumurile, au spus reprezentanții firmei poloneze de construcţii Budimex.Noul bitum conţine un amestec de uleiuri esenţiale naturale şi sintetice, care neutralizează mirosul tipic al asfaltului şi oferă o senzaţie plăcută muncitorilor, dar şi celor care trec prin zonă, potrivit Reuters."Uneori se simte mirosul de flori, ceea ce face munca mai plăcută", a spus Slawomir Szpak, şef Budimex, într-un comunicat de presă.Budimex a spus că va lua în considerare introducerea noului compus la scară largă, fiind o soluţie inovativă şi plăcută.